CELEX: C2006/060/42
Language: lv
Date: 2006-03-11 00:00:00
Title: lieta C-457/05: Lūgums sniegt prejudiciālu nolēmumu — izteikts ar  Landgericht Wiesbaden 2005. gada 23. novembra  lēmumu lietā  Schutzverband der Spirituosen-Industrie e.V.  pret  Diageo Deutschland GmbH

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/21
            
         Lūgums sniegt prejudiciālu nolēmumu — izteikts ar Landgericht Wiesbaden2005. gada 23. novembra lēmumu lietā Schutzverband der Spirituosen-Industrie e.V. pret Diageo Deutschland GmbH
   
   (lieta C-457/05)
   (2006/C 60/42)
   tiesvedības valoda — vācu
   Eiropas Kopienu Tiesā izskatīšanai ir iesniegts Landgericht Wiesbaden (Vācija) lūgums sniegt prejudiciālu nolēmumu, kas izteikts ar 2005. gada 23. novembra lēmumu lietā Schutzverband der Spirituosen-Industrie e.V. pret Diageo Deutschland GmbH un kas Tiesā reģistrēts 2005. gada 27. decembrī.
   
      Landgericht Wiesbaden lūdz Tiesu lemt par šādiem jautājumiem:
   
               1.
            
            
               Vai Padomes 1974. gada 19. decembra Direktīvas 75/106/EEK par dalībvalstu tiesību aktu tuvināšanu attiecībā uz dažu fasētu šķidrumu pildīšanu pēc tilpuma (OV 1975, L 106, 31. lpp., pēdējo reizi grozīta ar 2003. gada 23. septembra Pievienošanās aktu, OV 2003, L 236, 33. lpp., turpmāk tekstā — “Direktīva 75/106/EEK”) 5. panta 3. punkta b) apakšpunkta otrās daļas otrais teikums, lasot to kopā ar 5. panta 3. punkta d) apakšpunktu un III pielikuma 4. punktu, ir jāinterpretē tādējādi, ka ražojumus ar tilpumu 0,071 l, kas Īrijā vai Apvienotajā Karalistē ir ražoti un/vai laisti apgrozībā likumīgi, var laist apgrozība arī citās EK dalībvalstīs?
            
         
               2.
            
            
               Ja atbilde uz 1. jautājumu ir noliedzoša: vai Direktīvas 75/106/EEK 5. panta 3. punkta b) apakšpunkta otrās daļas otrais teikums, lasot to kopā ar 5. panta 3. punkta d) apakšpunktu un III pielikuma 4. punktu, atbilst EKL 28. un 30. pantā noteiktajam preču brīvas aprites principam?